
I. Előzmények:

Az államháztartásról szóló 2011.évi CXCV. törvény 70. § (1) bekezdése értelmében a belső ellenőrzés kialakításáról, megfelelő működtetéséről és függetlenségének biztosításáról a költségvetési szerv vezetője köteles gondoskodni, emellett köteles a belső ellenőrzés működéséhez szükséges forrásokat biztosítani.
[bookmark: pr106]A költségvetési szervek belső kontrollrendszeréről és belső ellenőrzéséről szóló 370/2011.(XII.31.) Korm. rendelet (a továbbiakban: Bkr.) 29. § (1) bekezdés rendelkezése szerint az ellenőrzési munka megtervezéséhez a belső ellenőrzési vezető kockázatelemzés alapján - az államháztartásért felelős miniszter által közzétett módszertani útmutató figyelembevételével - stratégiai ellenőrzési tervet és éves ellenőrzési tervet készít, amelyeket a költségvetési szerv vezetője hagy jóvá.
A Bkr. rendelet 49.§ (3a) bekezdése szerint „A jegyző a tárgyévre vonatkozó éves ellenőrzési jelentést, valamint a helyi önkormányzat által alapított költségvetési szervek éves ellenőrzési jelentései alapján készített éves összefoglaló ellenőrzési jelentést - a tárgyévet követően, legkésőbb a zárszámadási rendelet elfogadásáig - a képviselő-testület elé terjeszti jóváhagyásra.”

II. A döntéshez szükséges információk, tájékoztatások:

A belső ellenőrzési vezető - összhangban a stratégiai ellenőrzési tervvel – a jogszabályban előírt módon és határidőben benyújtotta Fót város jegyzője részére a 2021. évről szóló belső ellenőrzési beszámolót. A Fóti Gazdasági Ellátó Szervezet – jogszabályi kötelezettségének eleget téve – ugyancsak határidőre benyújtotta az éves ellenőrzési jelentést.

A hivatkozott dokumentumokat az előterjesztés 1. és 2. számú melléklete tartalmazza.

A beszámolók szerint a tárgyévi ellenőrzések során súlyosan jogsértő működési gyakorlatot vagy mulasztást nem tapasztaltak, az észlelt kisebb súlyú eltéréseket vagy már sikerült orvosolni, vagy intézkedési terv került kidolgozásra azok korrigálására.

III. Határozati javaslat:

Fót Város Önkormányzata Képviselő-testülete tudomásul veszi a Fót Város Önkormányzata, a Fóti Közös Önkormányzati Hivatal és a Fóti Gazdasági Ellátó Szervezet 2021. évi belső ellenőrzési tevékenységéről szóló éves ellenőrzési jelentését.

Felelős: jegyző
Határidő: 2022. május 31.

Jogszabályi hivatkozás: 
· Az államháztartásról szóló 2011. évi CXCV. törvény 70.§ (1)
· A költségvetési szervek belső kontrollrendszeréről és belső ellenőrzéséről szóló 370/2011. (XII. 31.) Kormányrendelet

Az előterjesztés melléklet:
1. számú melléklet: Fóti Közös Önkormányzati Hivatal és Fót Város Önkormányzata belső ellenőrzési beszámoló 2021
2. számú melléklet: Éves Ellenőrzési jelentés 2021 – Fóti Gazdasági Ellátó Szervezet
3. számú melléklet: Összefoglaló Éves Ellenőrzési jelentés 2021

